Цирцея
Кѝрка (), известна и с латинската форма на името си Цирцея (Circe) в древногръцката митология е нимфа, дъщеря на Хелиос и океанидата Персеида, сестра на колхидския цар Еет и Пасифея (съпругата на Минос).

Легенда 
Тя живеела на остров Еея сред гори, в разкошен дворец. Дивите животни, населяващи острова, били хора, изпитващи върху себе си магиите на Кирка. Превърнала спътниците на Одисей в свине, като ги упоила с магическа напитка. Одисей, който се отправил да ги спаси, получил от Хермес вълшебната трева моли, която трябвало да постави в напитката, приготвена от Цирцея. Одисей покорил Цирцея и неговите спътници отново върнали човешкия си образ. След като прекарал една година при нея, Одисей се отправил към царството на мъртвите, за да пита Тирезий за съдбата си. Според някои митове от връзката на героя с магьосницата се родил Авсон – родоначалник на древното племе авсони в Югозападна Италия (според други източници неговата майка била Калипсо). За друг техен син се счита Телегон. Аргонавтите отиват при магьосницата Цирцея, за да очистят Язон и Медея от осквернилото ги убийство на Апсирт, брат на Медея.

Цирцея се отличава с коварство и ревност. Тя превръща в чудовище Сцила.

Външни препратки 
 Историята на Цирцея

Древногръцки жреци и прорицатели
Нимфи